authors:
Георги Петровски
Автор

description: Над 650 хил. души потънаха в празниците, показва справка, предоставена на МОНИТОР от МВР. Според цифрите на 24 декември страната са напуснали малко над 744 хил. човека. Те са излезли през граници, различни от тази с Румъния и Гърция, където няма пропускателен режим, тъй като са страни...

title: Здраве и стил на живот - избрано от печата

maintext:
Над 650 хил. души потънаха в празниците, показва справка, предоставена на МОНИТОР от МВР. Според цифрите на 24 декември страната са напуснали малко над 744 хил. човека. Те са излезли през граници, различни от тази с Румъния и Гърция, където няма пропускателен режим, тъй като са страни от Европейския съюз и не се води строг отчет на преминалите.
Два дни по-късно в България са се върнали едва 90 526 човека, които са били регистрирани от граничните власти. Проста сметка показва, че над 650 хил. души буквално са потънали в празничните дни като са си слели почивките. Цифрата не е абсолютно точна, тъй като в данните влизат и тираджии, минали през страната ни транзитно, както и експерти, които се очаква да се завърнат в страната след празниците. Колите, които са влезли и излезли от страната ни за дните около Рождество обаче са сравнително равностойни. Около 300 хил. българи се очаква да слеят почивните дни около Коледа и Нова година, посочва Румен Драганов, директор на Института за анализи и оценки в туризма. Това са основно хора, които са съобразили дните за отдих с ученически ваканции или са предвидили по-големи семейни събирания и срещи с близки и приятели. Най-предпочитани дестинации за пътуване на българите в страната са зимните курорти, както и спа, балнео и уелнес центровете. Освен това сериозен интерес има и към семейни хотели, къщи за гости и вили разположени в Стара планина, Южен и Централен Балкан и Родопи.
Виж повече
Почивката в Гърция ще ни излезе по-скъпо догодина, предупреждава ТРУД. Причината е, че от 1 януари 2017 г. се вдигат акцизи и данъци, които ще повишат цените на редица стоки в южната ни съседка. Литър бензин поскъпва с 3 евроцента, а дизелът – с 8 евроцента. С десет евроцента се увеличава цената на природния газ, изчисляват местните издания.
С близо 25 на сто по-скъпо ще струва и кутия цигари, тъй като от 1 януари влиза в сила специалният данък върху потреблението на тютюневите изделия. Заради него килограм тютюн става 170 евро при досегашните 156,70 евро. По-високият данък ще се отрази и на цената на кафето в Гърция. До 10 евроцента повече ще платите, ако си поръчате чаша от напитката в заведение. Увеличава се и специалният данък за консумация на бира. Засега няма промяна на цените на пакетите за почивка в Гърция както за Великден, така и за летния сезон, коментира пред изданието Калин Драганов, член на Асоциацията на българския туроператори и туристически агенти. Поскъпване на нощувките в хотелите ще има, но чак от януари 2018 г. Тогава ще влезе в сила данък от 1 евро за нощ за нощувки в тризвезден хотел, 2 евро в четиризвездните хотели и 3 евро в петзвездните.
Виж повече
Грипният вирус A (H3N2), който присъства в тазгодишните ваксини с щама „Хонконг”, води до слакисемские усложнения пневмония и бронхит, пише СТАНДАРТ. Това показва първият епидемичен взрив, кото възникна в Балчик и наложи грипна ваканция за училищата и детските градини. Най-много болни от грип и остри дихателни инфекции отчитат в Стара Загора, Враца, Пазарджик, Хасково, Кюстендил. Изданието съветва да се яде кисело и зеле и ферментирали туршии като антигрипна мярка. Желателно е да се приема и витамин D на капки, защото сега не се излагаме на слънце.
70% от пазара на лекарства държат веригите,установява 24 ЧАСА. Осем аптеки на разстояние от 5 до 350 м - така изглежда една от най-оживените централни търговски улици в столицата - “Граф Н. Игнатиев”, чиято обща дължина е 1,5 км. Пет са част от вериги аптеки, а другите три са единични. От това печели пациентът - конкуренцията предлага голям избор на лекарства и други продукти, както и избор на цени, на които да купува. Средният нетен марж на една аптека за месец е 10-15 хил. лв. След изплащането на заплати, наеми и осигуровки чистата печалба за собствениците възлиза на 2-3 хил. лв. Колкото повече аптеки притежават, толкова по-големи ще са и приходите. Анализите сочат, че около 70% от фармацевтичния пазар се правят от вериги аптеки. 4201 са регистрираните аптеки у нас. При население в България малко над 7 млн. души на една аптека се пада да обслужва към 2000 клиенти, а средноевропейският показател е 4450 души на аптека. Невъзможно е аптеката да оцелява по този начин, без да търси алтернативи, понякога и незаконни, казват от бранша.
Виж повече
Близо 90% от асансьорите не са готови с въвеждането на гласово устройство за връзка с техниците при авария и ще бъдат спирани. Изискването влиза в сила от 1 януари, съобщи пред ТРУД председателят на Българската асансьорна асоциация инж. Валентин Маринков. По думите му това е правилно заради безопасността на хората, защото с мярката се предотвратяват часове стоене на заседнали в асансьора при авария.
„Вярно е, че всеки има GSM, обаче в шахтите на асансьорите не навсякъде има покритие, така че ако някой заседне там, където няма обхват, той може да има и пет GSM-а в джоба си и може да стои заседнал с часове“, обясни инж. Маринков. По думите му с нововъведението точно тази липса на обхват ще бъде избегната.
Цената на нововъведението се покрива от самите потребители, но според инж. Маринков сумата не е сериозна. Устройството струва 300-350 лв., като тя трябва да бъде разделена между 20, 30 или 40 семейства в един вход, уточни председателят на БАА. Според него поддръжката за месец ще струва по 5 лв. на устройство.


authors:
Георги Василски
Автор

description: Милион и двеста хиляди пенсионери получиха коледни добавки за пенсиите. Това са хората, които взимат по-малко от 300 лв. на месец. За тази празнична радост хазната харчи близо 50 млн. лв. С тези пари възрастните хора ще купят по няколко банана, ябълки, евтини шоколадчета и две...

title: Коледа за цяла година

maintext:
Милион и двеста хиляди пенсионери получиха коледни добавки за пенсиите. Това са хората, които взимат по-малко от 300 лв. на месец. За тази празнична радост хазната харчи близо 50 млн. лв. С тези пари възрастните хора ще купят по няколко банана, ябълки, евтини шоколадчета и две пакетчета снакс за внуци и дай боже правнуци. Т.е. те ще се похарчат у нас.
50 млн. лева ще харчи за догодина българският данъкоплатец и за т. нар. "елитен спорт". С впечатляваща част от тези милиони ще се плаща и подготовка в чужбина. Т.е. парите ще отидат навън. За справка спортистът на отиващата си 2016 година се готви в Холандия с местен треньор. Или, не дай боже, ще се купуват, пак от странство медикаменти, известни у нас като допинг. С което страната ни е много по-известна, отколкото със спортните си постижения. А за самите постижения – на последната Олимпиада ни изпревари и Косово.
play
pause
stop
mute
unmute
max volume / „Темата на деня в 300 секунди” - четвъртък, 22 декември Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin

fasttext_language: bg


authors:
Валерия Николова
Автор

description: Министърът на външните работи в оставка Даниел Митов отрече България да е изнасяла оръжие за Сирия. Изказването на Митов пред бТВ бе в отговор на говорителя на руското външно министерство Мария Захарова за намерено българско оръжие в склад на бунтовниците в Алепо. Даниел Митов...

maintext:
Министърът на външните работи в оставка Даниел Митов отрече България да е изнасяла оръжие за Сирия. Изказването на Митов пред бТВ бе в отговор на говорителя на руското външно министерство Мария Захарова за намерено българско оръжие в склад на бунтовниците в Алепо.
Даниел Митов заяви, че ведомството дава становища за международните стандарти, които трябва да се спазват в такива случаи, а с подобни въпроси се занимава междуведомствена комисия за експортен контрол, която е под ръководството на друго министерство.
Българската страна спазва стриктно тези стандарти, не е изнасяла оръжие за Сирия от началото на конфликта в тази страна през 2011 година и в никакъв случай не мога да приема обвинения от този тип и то от страна, заради която, от чийто бомбардировки загинаха множество цивилни в Алепо.
Министър Митов добави, че не приема морализаторстване от Русия, която не участва нито в договора за търговия с оръжие, нито в конвенцията за забрана на касетъчни боеприпаси и противопехотни мини - процеси, в които България е активна и спазва своите ангажименти.
По думите, му пътят на оръжието до Сирия може да е много различен и това е въпрос на разследване.


description: Индийският премиер Нарендра Моди положи първия камък на голям мемориал на средновековен крал воин, който се очаква да струва милиарди рупии и чието изграждане бе критикувано от природозащитници и други кръгове, предаде Асошиейтед прес. Мемориалът, в който ще има и висока 192...

title: Скъпа статуя на средновековен владетел воин разбуни духовете в Индия

maintext:
Индийският премиер Нарендра Моди положи първия камък на голям мемориал на средновековен крал воин, който се очаква да струва милиарди рупии и чието изграждане бе критикувано от природозащитници и други кръгове, предаде Асошиейтед прес.
Мемориалът, в който ще има и висока 192 метра статуя на Шиваджи - владетел от 17 век от Западна Индия, ще бъде построен край бреговете на Мумбай, върху земя, отвоювана от Арабско море.
Предвижда се проектът да бъде завършен през 2019 година, а правителството на щата Махараштра, чиято столица е Мумбай, да похарчи за статуята около 36 милиарда рупии - 530 милиона долара.
Около 25 900 хиляди души са подписали до днес петицията, призоваваща властите да похарчат предвидените пари за инфраструктура и развитие. В петицията се казва, че освен пилеене на пари, статуята ще нанесе щети на околната среда, ще усложни трафика в Южен Мумбай и ще е "същински кошмар" от гледна точка на сигурността. Когато бъде завършена, статуята ще е два пъти по-висока от Статуята на свободата в Ню Йорк.
Това не е първият път в Индия, когато невероятно големи суми от парите на данъкоплатците се отделят за изграждане на огромни статуи или мемориали на популярни водачи. През 2014 г., малко след като Моди стана премиер, от националния бюджет бяха заделени около 2 милиарда рупии (34 милиона долара) за построяването на огромна статуя в чест на един от водачите на борбата за независимост на Индия - Валабхай Пател. Проектът се изгражда в Гуджарат, родният щат на Моди. Предвижда се паметникът да струва десет пъти повече от предвиденото в бюджета, като разликата да се осигури от частни и корпоративни дарения.


description: Бих казал, че 2016 година беше успешна за българската литература и българските творци, ако оставим настрана скандалите, които се случиха. Във всички случаи трябва да започнем с голямата награда, швейцарската, която спечели Георги Господинов за „Физика на тъгата“, която...

title: Митко Новков: Българската литература вече е отличавана в света

maintext:
play
pause
stop
mute
unmute
max volume / Интервю на Даниела Якова с Митко Новков Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Бих казал, че 2016 година беше успешна за българската литература и българските творци, ако оставим настрана скандалите, които се случиха.Това каза за предаването „12+3“ по „Хоризонт“ журналистът. Той отчете, че все повече се търсят български автори за превод и посочи като пример Теодора Димова, Алек Попов и Александър Секулов.
Много е важно, че българската литература бива вече откроявана и отличавана в света. Много е важно, че тя прави и нещо друго – тя самата кани чужди автори, за да я видят в нейната битност тук, на наш терен, така да го кажем.
Сред големите литературни форуми тази година трябва да споменем Софийския литературен фестивал. Това е невероятно постижение с много усилия и още повече тази година, когато имаха трудности колегите.
Поетическата година също е много силна, отчете Новков и отличи „Милост за езика“ на Боряна Кацарска, „Там, където не сме“ на Георги Господинов и политическата поезия „Балът на тираните“ на Пламен Дойнов.
Задължително трябва да се каже за книгата на Недялко Славов „Камбаната“, която е невероятно художествено произведение. Според мен, няма по-добър български роман от „Камбаната“, издаден през 2016 година. Дори бих казал, че от дълго време няма по-добър български роман, защото той разглежда онази тежка ситуация в някои краища на България – съсипаното българско село, в което са останали само старци, които са непрекъснато подлагани на мародерстване от най-различни шайки и групи и всичко това е написано на един език много високо литературен, а в същото време много четивен, много близък. Изобщо, голям майстор!
Социалните мрежи могат да се използват за разгръщане на друг начин на говорене, с добронамерена препоръка, но за съжаление вече не играят ролята на комуникативен, а на отходен канал.
Интервюто с Митко Новков можете да чуете в звуковия файл.


description: Броят на американците, попълнили молби за помощ при безработица, се понижи рязко през последната седмица, задържайки в нива, които отговарят на стабилно подобрение на трудовия пазар в САЩ. Заявките за социални помощи при безработица за седмицата до 24-ти декември се понижиха с 10...

title: Спад на молбите за помощи при безработица в САЩ до 265 хиляди

maintext:
Броят на американците, попълнили молби за помощ при безработица, се понижи рязко през последната седмица, задържайки в нива, които отговарят на стабилно подобрение на трудовия пазар в САЩ.
Заявките за социални помощи при безработица за седмицата до 24-ти декември се понижиха с 10 000 до 265 000, съвпадайки с очакванията на финансовите пазари и след техен доста солиден ръст седмица по-рано до 275 000 (най-високо ниво от юни насам), показва проучване на Департамента по труда.
По този начин молбите за помощи при безработица остават под важното ниво от 300 000 за 95-та поредна седмица, като това е най-продължителният период на ниски заявки за социални помощи от 1970 година насам, когато обаче населението и работната сила в САЩ бяха далеч по-малки по размер.
На четириседмична осреднена база молбите за социални помощи за седмицата до 24-ти декември се понижиха слабо със 750 до 263 000 броя, задържайки за 93-та поредна седмица под важното ниво от 300 000.
Продължаващите молби за помощи при безработица (за повече от една седмица) за седмицата до 17-и декември нараснаха с цели 63 000 до 2,102 милиона, след като няколко седмици по-рано (през седмицата до 5-и ноември) те се понижиха малко под психологическата бариера от 2 млн. броя за пръв път от средата на 2000 година.


description: Пътуванията на български граждани зад граница и на посещенията на чужденци в нашата страна бележат през ноември поредно добро увеличение спрямо година по-рано, макар и да продължават да отчитат спад след края на летния туристически сезон, показват данни на Националния...

title: НСИ: Поредно увеличение на пътуванията на българи зад граница и на посещенията на чужденци у нас

maintext:
Пътуванията на български граждани зад граница и на посещенията на чужденци в нашата страна бележат през ноември поредно добро увеличение спрямо година по-рано, макар и да продължават да отчитат спад след края на летния туристически сезон, показват данни на Националния статистически институт (НСИ).
Пътуванията на българи в чужбина през ноември 2016 година са нараснали с цели 22,4% на годишна база до 373,5 хиляди (спрямо ноември 2015-а), но след като в края на летния туристически сезон (през месец август) те достигнаха 590,6 хиляди, регистрирайки най-високо ниво от 2008 година насам.
Най-солиден ръст на пътуванията на българи зад граница е отчетен в посока Италия (ръст с цели 64,2%), следвана от Румъния (с 43,5%), Австрия (с 43,4%), Германия (с 42,6%), Сърбия (с 24,6%), Гърция (с 16,1%), бившата югославска република Македония (с 14%), Обединеното кралство (с 13,5%), Турция (повишение с 9,5%) и други.
Същевременно са намалели пътуванията към Израел (понижение с 18,1%), Швейцария (с 10%), САЩ (с 8,5%) и Унгария (със 7,4%).
Посещенията на чужденци в България през ноември са отбелязали повишение с 20,0% (спрямо ноември 2015-а) и са достигнали 524,1 хиляди, след като в края на лятото (през август) бяха отчетени рекордните 1,9175 милиона посещения. Делът на гражданите от ЕС, посетили нашата страна, от общия брой чужденци е достигнал 56,6%, или с 29,3% над същия месец на миналата година.
Увеличени са посещенията на граждани от Испания (скок с 60,9%), Гърция (с 47,1%), Германия (с 45,0%), Италия (с 33,1%), Франция (с 31,5%), Обединеното кралство (с 28,1%), Австрия (с 24,2%), Румъния (с 18,0%) и други.
Увеличение със 7,8% регистрират и посещенията на граждани от групата "Други европейски страни", като най-солиден ръст от 14,3% бележат посещенията на граждани от бившата югославска република Македония.


description: „БДЖ - Пътнически превози“ ще предостави над 13 500 допълнителни места във влаковете по най-натоварените маршрути в страната днес и през следващите четири дни. От превозвача обясниха, че това се прави за удобството на пътуващите по време на Коледните празници. Подробна...

title: БДЖ пуска допълнителни места във влаковете по празниците

maintext:
„БДЖ - Пътнически превози“ ще предостави над 13 500 допълнителни места във влаковете по най-натоварените маршрути в страната днес и през следващите четири дни.
От превозвача обясниха, че това се прави за удобството на пътуващите по време на Коледните празници.
Подробна информация за свободните места във влаковете през празничните дни може да бъде получена чрез националния телефон 0700 10 200.


description: Мъжката тенис асоциация АТР публикува списъка на участниците в основната схема на Garanti Koza Sofia Open. От него става ясно, че в турнира ще се включат още Маркос Багдатис, Жил Мюлер и Мартин Клижан. Garanti Koza Sofia Open ще се проведе в столичната зала "Арена Армеец" от 5 до 12 февруари 2017...

title: Авторитетно участие на "Garanti Koza Sofia Open"

maintext:
Мъжката тенис асоциация АТР публикува списъка на участниците в основната схема на Garanti Koza Sofia Open. От него става ясно, че в турнира ще се включат още Маркос Багдатис, Жил Мюлер и Мартин Клижан. Garanti Koza Sofia Open ще се проведе в столичната зала "Арена Армеец" от 5 до 12 февруари 2017 г.
Списъкът с участниците включва 21 играчи според мястото им в ранглистата. Четирима ще влязат в основната схема от квалификациите, а организаторите на турнира тепърва ще обявят тримата, които ще получат "уайлд кард".
Второто издание на турнира в София ще бъде изключително силно.
В него ще видим 11 тенисисти от топ 50 на световната ранглиста Emirates ATP. Това са Доминик Тийм (номер 8 в класацията), Давид Гофен (11), шампионът от 2016-а Роберто Баутиста Агут (14), Григор Димитров (17), финалистът в турнира Виктор Троицки (29), Филип Колшрайбер (32), Жил Мюлер (34), Мартин Клижан (35), Маркос Багдатис (36), Николас Алмагро (44) и Андрей Кузнецов (46).
С участието на левичарите от Люксембург Мюлер и от Словакия Клижан и четиримата полуфиналисти от първото издание ще играят отново в София.
"В основната схема има 11 играчи от топ 50, като четирима от тях дори са в топ 20 на световната ранглиста, трима са в топ 15, а един е в челната десетка, коментира турнирният директор Пол Макнами. - Турнирът ни е наистина от световна класа и зрителите ще се радват на страхотен тенис през цялата седмица."
Дебют на Garanti Koza Sofia Open ще направят двама тенисисти, достигали до топ 10 на ранглистата. Това са кипърецът Маркос Багдатис и испанецът Николас Алмагро. Багдатис стигна до номер 8 в света през август 2006 година. Същия сезон той игра финал на Откритото първенство на Австралия. В кариерата си 31-годишният тенисист от Лимасол има 4 титли и общо 13 финала. Алмагро беше девети в класацията на АТР през май 2011 година. Той е спечелил 13 титли до момента.
В основната схема влиза и 280-ият в ранглистата поляк Йежи Янович. Той се завърна след контузия и използва т. нар. защитен ранкинг (protected ranking), който му дава право да участва с 94-ото си място преди травмата.
Листата с приетите тенисисти за GarantiKoza Sofia Open 2017
1. Доминик Тийм (Австрия, 8)
2. Давид Гофен (Белгия, 11)
3. Роберто Баутиста Агут (Испания, 14)
4. Григор Димитров (България, 17)
5. Виктор Троицки (Сърбия, 29)
6. Филип Колшрайбер (Германия, 32)
7. Жил Мюлер (Люксембург, 34)
8. Мартин Клижан (Словакия, 35)
9. Маркос Багдатис (Кипър, 36)
10. Николас Алмагро (Испания, 44)
11. Андрей Кузнецов (Русия, 46)
12. Михаил Южни (Русия, 57)
13. Робин Хаасе (Холандия, 59)
14. Адриан Манарино (Франция, 60)
15. Дамир Джумхур (Босна и Херцеговина, 77)
16. Джон Милман (Австралия, 84)
17. Стив Дарси (Белгия, 86)
18. Андреас Сепи (Италия, 87)
19. Николоз Басилашвили (Грузия, 94)
20. Йежи Янович (Полша, 94/280)
21. Дуди Села (Израел, 96).
Garanti Koza Sofia Open 2017 ще се проведе от 5 до 12 февруари 2017 г. в "Арена Армеец". Цените на "Горещия билет" за най-голямото спортно събитие в София започват от 10 лв. и се продават в мрежата на Eventim. Деца и пенсионери ползват 50% отстъпка впървите пет дни на турнира и 25% за останалите три, както и за седмичните билети.Зрителите могат да спестят до 160 лв., купувайки си седмичен билет.


authors:
Наталия Илиева
Автор

description: Той е един от най-самобитните български композитори, интелектуалци, пианисти, творецът, който поражда влияния в развитието на европейското музикално изкуство през първата половина на 20 в.Творческата му съдба е сложна. Учи архитектура в Германия, същевременно се занимава усилено...

title: Димитър Ненов - 115 г. от рождението му

maintext:
Той е един от най-самобитните български композитори, интелектуалци, пианисти, творецът, който поражда влияния в развитието на европейското музикално изкуство през първата половина на 20 в.
Творческата му съдба е сложна. Учи архитектура в Германия, същевременно се занимава усилено и с музика. Въпреки че се изявява и като интересен архитект, любовта към музиката – която изучава паралелно с архитектурата – надделява. Тя е съдбата му. Притежава изумително чувство за музикална конструкция – според критиката. Сякаш архитектът говори чрез финия колорит на тоновете. Димитър Ненов е и сред големите европейски пианисти на века, от мащабите на Рахманинов, напр. След преврата в 1944 г. „услужлива“ ръка унищожава всичките му записи в Радио София. Един документ за изключителния пианист Димитър Ненов е оцелял случайно – Вторият клавирен концерт на Лист, вероятно запис от репетиция. Техническото състояние на този запис е много лошо, но все пак е документ за изключителен пианизъм.
Тази музикална вечер предлага запис от 2003 г. – размисли на музиколога Лъчезар Каранлъков за разностранната личност Димитър Ненов. Ще прозвучи и този единствен запис на негово изпълнение. И творби на композитора Ненов.
23 и 27 декември от 19.20 часа


authors:
Анжела Каменова - Радио Видин
Автор

description: Ново, четвърто огнище на инфлуенца по птиците е установено във видинското село Воднянци. От понеделник вечерта в района са забранени продажбата и придвижването на домашни птици, както и ловът на пернат дивеч. Очакват се резултатите от референтна лаборатория, за да се...

title: Четвърто огнище на инфлуенца по птиците е установено във видинското село Воднянци

maintext:
Ново, четвърто огнище на инфлуенца по птиците е установено във видинското село Воднянци.
От понеделник вечерта в района са забранени продажбата и придвижването на домашни птици, както и ловът на пернат дивеч.
Очакват се резултатите от референтна лаборатория, за да се установи типа на вируса, тъй като единият от тях е опасен и за хората. За случаите на инфлуенца по птиците е уведомена Регионалната здравна инспекция:
Самото диференциране на щама N 1 или N 8, то ще стане в порядъка до петък и ние сме уведомили колегите-хуманни лекари от РЗИ за телефоните и адресите на фермерите, които са имали контакт с птиците. При евентуално неразположение и висока температура да ги държат под контрол.
При намерен по река Дунав край Видин мъртъв лебед преди 10 години беше установен първият случай на птичи грип в страната. Тогава не беше допуснато разпространението на болестта сред домашните птици.


description: Марчо Дафчев ще бъде новият селекционер на националния отбор по футбол до 15 години (родени след 1 януари 2002 г.). Досега той беше треньор в детско-юношеската школа на "Ботев". През този сезон бившият халф на "Ботев" и на "Локомотив" (София) водеше набор 2003 на...

title: Назначиха нов национален селекционер

maintext:
Марчо Дафчев ще бъде новият селекционер на националния отбор по футбол до 15 години (родени след 1 януари 2002 г.). Досега той беше треньор в детско-юношеската школа на "Ботев". През този сезон бившият халф на "Ботев" и на "Локомотив" (София) водеше набор 2003 на "жълто-черните".
От БФС потвърдиха новината за назначаването на Дафчев. "На Дафчев предстои да подпише договор, след което да започне работа. Това ще се случи в първите дни на новата година", каза Павел Панов, директор на направление "Детско-юношески футбол" в БФС.


description: Убитият в Турция руски посланик Андрей Карлов беше погребан днес в Москва с военни почести. Той беше застрелян на 19 декември в Анкара по време на откриването на изложба.  Паметта на дипломата беше почетена от президента Владимир Путин, който в сряда награди посмъртно Андрей...

title: Погребаха Андрей Карлов с военни почести в Москва

maintext:
Убитият в Турция руски посланик Андрей Карлов беше погребан днес в Москва с военни почести.
Той беше застрелян на 19 декември в Анкара по време на откриването на изложба.
Паметта на дипломата беше почетена от президента Владимир Путин, който в сряда награди посмъртно Андрей Карлов със званието "Герой на Русия".
Турските власти обвиниха живеещият в САЩ проповедник Фетхулах Гюлен, че стои зад покушението срещу дипломата, но той категорично отрече тези твърдения.


authors:
Пламен Асенов
Автор

description: Вече мога да ви разкажа доста за Франсиско Гоя. Не знам обаче какво да ви кажа за него. Все пак ще започна оттам, че през дните, когато се впуснах да го опознавам по-отблизо, започнах да сънувам картини. Даже не картини, а една определена картина.Керубини, Елиза, увертюра През 1983-та...

title: Великите европейци - Франсиско Гоя, първа част

maintext:
Вече мога да ви разкажа доста за Франсиско Гоя. Не знам обаче какво да ви кажа за него. Все пак ще започна оттам, че през дните, когато се впуснах да го опознавам по-отблизо, започнах да сънувам картини. Даже не картини, а една определена картина.
play
pause
stop
mute
unmute
max volume / Чуйте тук очерка на Пламен Асенов за Франсиско Гоя, първа част Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Керубини, Елиза, увертюра
През 1983-та фантастичният каталунски художник Жоан Миро, вече на 90, отива в музея Прадо, както сам правилно подозира – за последен път. Уредничката пита къде да го заведе, а той – искам при кучето. После сяда, гледа картината половин час, тръгва и никога повече не се връща. За който не се сеща - „Кучето” е една от прочутите „Черни картини” на Франсиско Гоя.
Тъй наречените „Черни картини”, защото цикълът от 14 творби получава името си чак в началото на ХХ век. Картините изобщо не са предназначени за публика, рисувани са по стените на провинциална къща, в която Гоя живее, преди да замине за Бордо. Критиците казват, че именно това е една от основните характеристики на модерното изкуство – когато творческият акт е изцяло индивидуален и като изпълнение, и като потребление. Такъв е случаят с Черните картини. Този подход, съчетан с мисленето и маниера на рисуване на Гоя, го превръщат в човека, когото Цветан Тодоров нарича „концептуалният баща на модернизма”. Други го определят като „последният от старите майстори и първият от модерните”. Но каквото и да кажем, в чисто човешки план Черните картини са ужасяващи с адското си въздействие – не само на духовно, но и на чисто физиологично ниво. Има не малко хора, на които наистина им прилошава, докато ги гледат в музея „Прадо”. „Кучето” не е сред най-кошмарните визии на Гоя.
Поне на пръв поглед не е. На нея е изобразена само малка глава на черно куче, появила се на ръба между мътното светло-кафяво небе и мътната тъмно-кафява земя. Изражението му е напрегнато и ужасено, но не като на кученце, загубило майка си. Това същество изглежда, сякаш безуспешно опитва да се изкачи по невидим за публиката склон, тоест, да се измъкне от пропастта на небето. Или да завърти земята по-бързо, като тича по нея, за да избяга от нещо невидимо, но страшно, което го гони. „Вечното мълчание на тези безкрайни пространства ме ужасява” – сещам се за Блез Паскал. И за Джоузеф Конрад се сещам, с изумителния човешки протест срещу Вселената: „Най-изпепеляващата мисъл е, че това скандално нещо само се е направило, сътворило е самото себе си без мисъл, без съвест, без далновидност, без очи, без сърце”. Бих добавил – и ни преследва със самото си съществуване. Това са си моите фантазии, разбира се - не знам какво е виждал в Кучето Жоан Миро през онзи негов последен половин час насаме с Гоя. Нито пък знам какво вижда който и да е друг, изправен пред простото величие на тази картина.
Лиза Джерад, Болеро
Франсиско Гоя е роден в средата на просвещенския 18 век, през 1746 година, в селце край Сарагоса. По бащина линия той е баск, пра-прадядо му, майстор-строител, се заселва в сегашната провинция Арагон. Дядо му е нотариус и собственик на няколко имота, а баща му е майстор от златарската гилдия. Майката на художника е от дребната аристокрация – дори къщата, в която Гоя се ражда, е изобразена на семейния герб.
С други думи, баща му е заврян зет – поне докато изпълни поръчката си в селото. Или докато ремонтират градската им къща, каквато е другата версия. Семейството има 6 деца, през 1749 се връща в Сарагоса и там Гоя получава първоначално образование – доста хаотично, ако се съди по факта, че цял живот пише писмата си с много грешки. Легендата разказва, че един свещеник вижда как малкият рисува прасе на някаква стена, забелязва таланта и съветва баща му да го учи за художник. Друга легенда твърди, че това прави един от учителите му, който хваща Гоя да безобразничи, като вместо да слуша в час, рисува карикатури на учителите си. Щом вижда карикатурите обаче, той разбира, че малкият има око и ръка. Така или иначе, на 14 Франсиско става чирак при Хосе Мартинес, посредствен местен художник, прочут най-вече с това, че е учил занаята в Неапол. Три години по-късно момчето участва в уличен бой, при който май има дори убит човек и е принудено да бяга в Мадрид.
Мнозина замазват тази „дивашка” да я наречем страна от характера на Гоя и опитват да прикрият истината с измислици. Факт е обаче, че той цял живот си остава типичен испански мачо, който не се страхува да размахва юмруци и дори ножове. Гоя преследва жените, макар те пък изобщо да не бягат, обича да се фука с новите си дрехи или новата си карета, обича да харчи пари за удоволствия, луд е по бикоборството, другарува с улични типове и изобщо – далеч е от погрешната представа, която човек може да си създаде, ако не е наясно с тъмната страна на живота му. Всъщност, не можем само с външните фактори, колкото и ужасяващи да са те, без да видим черното вътре в душата на художника, да разберем зловещия изблик от втората половина на творческия му живот.
Лиза Джерард, Изкупление
Много се говори за времената на огромни промени, на велики идеи, велики хора и велики събития, в които живее Гоя, времена, чиито дух той попива буквално с кожата си, за да видим после рефлексите от това в платната му. Набързо ще припомня само някои неща за общата картина, за състоянието на Европа, а и на света, през втората половина на 18 и първата четвърт на 19 век, когато живее Гоя.
Ето само някои от най-значимите събития, които историците отчитат за времето между 1751 и 1822 година: във Франция се появява прочутата Енциклопедия, която е една от емблемите на Века на Просвещението, в САЩ тече войната за независимост, а бащите-основатели създават американската Конституция, избухва Френската революция, която обезглавява духа на феодалната система в Европа, следват възходът и падението на Наполеон, водят се тъй наречените „Наполеонови войни”, които засягат практически целия континент, Испания пък води война за собствената си независимост, следвана от глаждански конфликти, Виенският конгрес урежда нов европейски ред, Колумбия, Аржентина, Мексико и Бразилия декларират своята независимост. Ако историята не ви стига като ориентир, да погледнем в територията на духа.
Съвременници на Гоя са мислители и писатели като Монтескьо, Гьоте, Волтер, Дидро, Хегел, Кант, Шилер, Шопенхауер, Балзак, Шатобриан, Байрон, Уолтър Скот. По това време работят учените Карл Линей, Лавоазие, Лаплас, Малтус, Дарвин, Хумболт, творят безсмъртната си музика Моцарт, Хайдн, Бетовен, Шуберт, Шуман, Шопен, Берлиоз, Росини, Верди, Вагнер. От художниците ще спомена само Дьолакроа, Давид, Гейнсбъро, Констабъл и Търнър, защото колкото и да изброявам, критиците са единодушни, че Гоя е най-значимата фигура сред тях. Разбира се, далеч съм от мисълта, че Гоя е запознат с постиженията на всичките си съвременници или пък че чак толкова дълбоко е засегнат от събитията, станали далеч извън родната му Испания. Естествено, че не е така, но се смята, че той самият е като чувствителна струна, човек, който като с някаква огромна антена улавя духа на времето, концентрира го в себе си и го излива после на платното в образ и цвят.
Азам Али, Neni Desem
Има сигурни данни, че през 1763 и 66 година Франсиско Гоя, вече в Мадрид, участва в два художествени конкурса, но се проваля – нищо, че взима уроци при прочутия Франсиско Байо, с когото много се сближава. После идва обаче още един провал, свързан отново с кървав уличен инцидент, така че той пак е принуден да бяга. Този път изчезва изобщо от Испания и с група тореадори заминава за Рим. Не вярвайте на текст, в който ви убеждават, че Гоя тръгва за Италия с цел да се учи от италианските майстори и да се усъвършенства в изкуството.
Да, там той започва да превръща във все по-видимо умение страстта си към изображението, но го прави между другото, имам предвид, прави го между реализацията на другите си две големи страсти – жените и пиенето. Всъщност за италианския период от живота на Гоя, който продължава около шест години, се знае твърде малко. Сигурно е обаче, че тогава мъжкарят в него достига истински върхове. Разказва се например за инцидент, при който едно нощ Гоя нахълтва в женски манастир, за да отвлече млада монахиня, с която преди това има любовна връзка. Работата се проваля и това води до ново бягство. Сега той отива от Рим в Парма и там всъщност за първи път се изявява като истински художник, като печели второ място в конкурса за картина, обявен от Пармската академия. След което се връща в Сарагоса и като човек, спечелил конкурс в Италия, бързо получава поръчка за голямо фреско в Базилика дел Пилар, с което се справя успешно.
След това Гоя отново отива в Мадрид, но само за да се ожени за Мария Хосефа Байо, сестра на приятеля и учителя си Франсиско Байо. Този брак е в основата на кариерата му като кралски художник по-късно, но той всъщност е само побутване с малкото пръстче от страна на Съдбата. Истинското погалване от нея е талантът, който тя му изсипва с щедри шепи.
Лиза Джерард, Човекът в пламъци


authors:
Ивелина Георгиева
Автор

description: Разследването на убийството на руския посланик в Анкара Андрей Карлов е сред водещите теми на турския печат днес. Вестник "Ортадогу" цитира външния министър на Турция Мевлют Чавушоглу, според който зад убийството на Карлов стои Фетхуллахистката терористична организация...

title: Акценти от чуждестранния печат

maintext:
Разследването на убийството на руския посланик в Анкара Андрей Карлов е сред водещите теми на турския печат днес. Вестник "Ортадогу" цитира външния министър на Турция Мевлют Чавушоглу, според който зад убийството на Карлов стои Фетхуллахистката терористична организация на живеещия в САЩ проповедник Фетхуллах Гюлен. Чавушоглу посочи, че е информирал за това САЩ и Русия. Президентът Реджеп Ердоган също обяви, че "няма съмнение", че убиецът на Карлов е член на мрежата на Гюлен, пише вестник "Акшам".
Ангела Меркел няма да бъде свалена от власт от вълна от антибежански гняв, но докато германците се опитват да асимилират терористичното нападение на коледния базар в Берлин, политическият пейзаж се променя и то в недобра посока за канцлера, отбелязва британският вестник "Дейли телеграф". Тероризмът поставя миграцията и сигурността в центъра на вниманието. Това неизбежно ще започне да предизвиква дебати за Европейския съюз, които досега в Германия бяха периферни. Ако Брюксел не прояви гъвкавост, това ще доведе до появата на ново и опасно политическо движение - германския евроскептицизъм, предупреждава изданието.
За нов трилър около преговорите между Гърция и международните й кредитори пишат гръцките вестници. Решението на правителството да раздаде коледен бонус за пенсионерите с ниски доходи доведе до напрежение между преговарящите страни. Германия блокира прилагането на краткосрочните мерки за облекчаване на гръцкия дълг, а кредиторите поискаха Атина да се ангажира в бъдеще да не предприема подобни действия без съгласуване с тях. При най-добрия сценарий от създалата се ситуация би могло да се излезе преди Коледа, но нещата могат да се проточат и след празниците, отбелязва "Прото тема". Според в."Имерисия" следващите 24 часа ще са критични за преговорите с кредиторите, но премиерът Алексис Ципрас е оптимист, че втората оценка на хода на гръцката спасителна програма ще приключи през януари.


description: Заподозреният за атентата срещу коледния базар в Берлин тунизиец е бил издирван снощи в самолет, пристигнал на стокхолмското летище Арланда, съобщи вестник "Експресен". Шведската полиция е провела операцията по сигнал, че Анис Амри е сред пътниците от полета на ...

title: Полицията е издирвала атентатора от коледния базар в Берлин в самолет в Стокхолм

maintext:
Заподозреният за атентата срещу коледния базар в Берлин тунизиец е бил издирван снощи в самолет, пристигнал на стокхолмското летище Арланда, съобщи вестник "Експресен". Шведската полиция е провела операцията по сигнал, че Анис Амри е сред пътниците от полета на компанията "Еър Берлин". Всички са били проверени при слизането от самолета, но никой не е задържан.
По информация на радио Ер Бе Бе, Амри е бил заснет от
камерите за наблюдение в района Моабит в Берлин, само няколко часа след нападението на базара. На кадрите 24-годишният ислямист е в един от мюсюлманските молитвени домове, обискирани от полицията. Той е бил заснет там и на 14 и 15 декември. Молитвеният дом е под наблюдение, тъй като е смятан за място, където се срещат ислямисти.


authors:
Георги Петровски
Автор

description: Около 250 000 нашенци ще посрещнат новата година със запор на заплатата по данни на частните съдебни изпълнители у нас и НАП. Сметките показват, че всеки десети работещ у нас е с блокирана сметка заради висящи борчове, пише МОНИТОР. При една трета от случаите обаче се е стигнало до...

maintext:
Около 250 000 нашенци ще посрещнат новата година със запор на заплатата по данни на частните съдебни изпълнители у нас и НАП. Сметките показват, че всеки десети работещ у нас е с блокирана сметка заради висящи борчове, пише МОНИТОР. При една трета от случаите обаче се е стигнало до запор на трудовото възнаграждение заради малък дълг от 20 до 50 лв. към КАТ или към друга държавна институция. Доскоро подобни задължения се считаха за несъбираеми, тъй като рядко длъжниците доброволно ги плащаха в срок, а след това давността им изтичаше
Виж повече
Телешкото поскъпва, а свинското поевтинява - това сочат прогнозите на Центъра за икономически изследвания в селското стопанство, цитирани от МОНИТОР. По данните им през първия месец на новата година производствената цена на говеждото и телешкото месо ще достигне 4300 лв. за тон, което ще е ръст от 15 на сто спрямо ноември. Цените на производител на свинското месо продължават да бъдат по-ниски. През декември и януари прогнозите са за около 3400 лв. за тон, което е по-ниско от цените през октомври и ноември. Все пак очакванията са търсенето на свинско месо да продължи да бъде стабилно.
Цените на пилешкото месо през ноември и декември бележат известен ръст, но все още не са достигат нивата от предходните месеци. Агнешкото месо подобно и на пилешкото се характеризира с по-малка промяна в цените.
Виж повече
В последното за 2016 г. заседание на правителството депутатите гласува механизъм за поскъпване на част от медикаментите у нас, информира ТРУД. С решение на Министерския съвет е прието отменяне на правило, което не позволяваше досега пациентите да доплащат повече от 60% от стойността на лекарства, покривани частично от НЗОК. Министърът в оставка Петър Москов вече обяви, че няма да прекрати обявения електронен търг за лекарства за болниците за следващите две години въпреки негативната реакция на фармацевтичния бизнес. По думите му това е начинът поръчките на лекарствата да са прозрачни, а да не се осъществяват в тъмни стаички.
Виж повече
Тест по български и история за Софийския университет, съобщава 24 ЧАСА. От 2017 г. кандидатстудентските изпити по български език и литература и по история ще се провеждат по нов начин, като се включва и тест, обявиха в сряда от Софийския университет “Св. Климент Охридски”. Новите правила били одобрени от академичния съвет на 21 декември. Изпитът по български език и литература вече няма да включва писане на тема по автор или произведение. Вместо това ще има две части. Първата ще е тест от 50 въпроса, които ще проверяват знания както по български език, така и по литература. Втората част от изпита ще е есе. Крайното оценяване ще е с точки, като максималната оценка ще е 100 точки.
Виж повече
Под заглавие „4000 чакат места за учители” СТАНДАРТ публикува интервю със заместник-министъра на образованието Диян Стаматов. При приема в много висши училища в страната за тази учебна година се забелязва ръст на желаещите за специалността "Педагогика", което е нещо наистина добро, изтъква Стаматов. По думите му това е една сигурна и стабилна професия, която въпреки нестабилните усещания на обществото към нея все пак гарантира устойчивост във времето и едно ясно кариерно развитие.
Междувременно стана ясно, че новите буквари вече са готови. Мсяко школо ще трябва да реши кой вариант е най-подходящ за него. Така част от проблемите, с които започна учебната година, ще бъдат решени, смятят от образователното министерство. "Учителите трябва да кажат своята оценка "Да" или "Не" относно пригодността на тези учебници. Това трябва да стане до 22 януари", коментира Диян Стаматов.
Виж повече
БТР-и и жандармерия на площад “Батенберг”.Агенти под прикритие ни пазят за ЧНГ, разкрива СТАНДАРТ. След атаката на новогодишния базар в Берлин от МВР вдигнаха нивото за сигурност на всички обществени места. А специално за новогодишната нощ охраната ще бъде допълнително засилена в цялата страна.
Площад "Батенберг" ще бъде затворен с тежки машини на жандармерията, сред които и БТР-и, за традиционния новогодишен концерт "Сцена под звездите. Те ще бъдат преграда пред всякакви опити за проникване и навлизане на високоскоростни превозни средства на площада сред хората. Освен тежките машини площадът ще бъде охраняван от сили на Жандармерията и Охранителна полиция, а най-малко 50 цивилни полицаи ще бъдат сред хората на площада в новогодишната нощ. Зрителите на концерта ще могат да влязат на площада през 10 изградени филтровъчни пункта. Там те ще бъдат щателно проверявани за стъклени бутилки и фойерверки. На площада няма да бъдат допускани хора във видимо нетрезво състояние.


description: Европейските фондови борси се намират под известен натиск от продажби след три поредни сесии на растеж с оглед понижение на акциите на минно-добивните компании и на тези в банковата сфера. Общият индекс Europe Stoxx 600 се понижава с 0,21% към 360,77 пункта, но след като приключи търговията...

title: Понижение на европейските борси след три поредни сесии на растеж

maintext:
Европейските фондови борси се намират под известен натиск от продажби след три поредни сесии на растеж с оглед понижение на акциите на минно-добивните компании и на тези в банковата сфера.
Общият индекс Europe Stoxx 600 се понижава с 0,21% към 360,77 пункта, но след като приключи търговията в сряда в най-високо ниво на затваряне от 31-ви декември 2015-а година около 361,53 пункта. Въпреки това, общият европейски индекс все още се търгува на негативна територия в рамките на цялата отминаваща година, но недалеч от неговия връх от 365,48 пункта, ударен на 4-ти януари (първия работен ден за 2016-а).
Негативен отпечатък върху днешната търговия на стария континент оказва спадът на банковите акции и на тези от добивния сектор.
Акциите на швейцарската банка Credit Suisse AG се понижават с 2,24%, а на френската BNP Paribas - с 1,04% след информация на "Уолстрийт Джърнъл", че Комисията за ценни книжа и фондови борси на САЩ (SEC) ги разследва във връзка с продажбата на облигации на Мозамбик за 850 млн. долара, емитирани от тях и от руската банка VTB.
В същото време акциите на италианските банки остават под натиск от продажба на фона на продължаващата сага по спасяването на Banca Monte dei Paschi di Siena. Премиерът на страната Паоло Джентилони заяви в четвъртък, че прилагането на плановете в подкрепа на закъсалите банкови институции и по-специално на BMPS ще бъде дълъг и сложен процес. От петък насам акциите на BMPS са спрени от търговия, след като италианският пазарен регулатор Consob обяви, че това положение ще остане в сила, докато не станат ясни условията по държавния спасителен план за третия по големина кредитор в страната. Останалите италиански банки остават и днес под натиск от продажби, като акциите на Banco Popolare се понижават с 2,42%, на Banca Popolare di Milano – с 2,19% и на Unione di Banche Italiane SpA - с 2,54%. Общият италиански банков индекс FTSE Italia All-Share Banks Sector Index пък се понижава с 1,37% и е на път да приключи годината със загуба от около 38 на сто.
Немският фондов индекс DAX се понижава с 0,27%, но се търгува недалеч от тазгодишния връх от 11 481 пункта, достигнат на 27-и декември (най-високо ниво от август 2015-а година), докато френският CAC40 се понижава с 0,13% към 4841 пункта малко под върха от 16-и декември около 4856,96 пункта (най-високо ниво от ноември 2015-а).
Британският фондов индекс FTSE100 също отстъпва слабо около ниво от 7102,45 пункта, след като през октомври нарасна до исторически връх от 7129,83 пункта, като е на път да приключи 2016-а с годишно повишение от близо 14% - най-солиден скок спрямо останалите основни европейски фондови индекси. Причина за днешното предпазливо отстъпление на лондонската борса е понижението на акциите на минно-добивните компании след техен солиден ръст по време на търговията в сряда. Акциите на BHP Billiton се понижават с 0,53%, на Rio Tinto - с 0,58% и на Anglo American - с 0,39%.


description: Идеята ГД "Пожарна безопасност и защита на населението" да се превърне в агенция не е обмислена достатъчно, смята председателят на синдиката "Огнеборец" Венцислав Станков. Той поясни и припомни: Дейността, структурата, организацията и работата на състава на...

title: В. Станков: "Пожарна безопасност и защита на населението" трябва да стане агенция, подчинена на премиера

maintext:
play
pause
stop
mute
unmute
max volume / Интервю на Веселина Миланова с Венцислав Станков Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Идеята ГД "Пожарна безопасност и защита на населението" да се превърне в агенция не е обмислена достатъчно, смята председателят на синдиката "Огнеборец" Венцислав Станков. Той поясни и припомни:
Дейността, структурата, организацията и работата на състава на агенцията ще се определят с устройствен правилник, приет от МС, като ние не бяхме запознати по какъв начин ще бъде съставен този устройствен правилник и какво ще залегне в него. Другото, което е, че директорът на агенцията, която се предвиждаше, ще остане второстепен разпоредител с бюджет и ще прилага делегиран бюджет, който щеше да се формира незнайно как. Естествено нямаше одобрение, както от служителите, които изпълняват тези дейности, така и от народните представители, и от ПГ на ГЕРБ, така че тази идея не се осъществи.
При един евентуален дебат по темата синдикат и работещи в "Пожарна безопасност и защита на населението" ще застанат зад тезата, че е добре ГД "Пожарна безопасност и защита на населението" да се отдели, но в държавна агенция, пряко подчинена на премиера. Според Станков, ако дирекцията бъде трансформирана в агенция, но остане под шапката на Министерството на вътрешните работи, няма да има никакви ползи от промяната:
Имайки предвид, че МВР е една мегаструктура, на която са възложени изключително много задължения, не мога да скрия, че до известна степен се неглижират проблемите в сферата при защитата при бедствия.
В контекста на трагедията в Хитрино от ДПС предложиха пожарната дирекция да се обособи в самостоятелно звено. В поредната реформа на структурата на МВР беше заложена идеята дирекцията да стане изпълнителна агенция към министъра заради несъгласието на огнеборците.
Подробностите можете да чуете в звуковия файл.


description: Руските сапьори са разминирали почти хиляда хектара  в освободения от бунтовниците Източен Алепо, предаде ТАСС.Намерени са огромни количества оръжие и боеприпаси, включително българско производство, заяви пред "Русия 24" Иван Громов, командир на сапьорите:  Тук има...

title: Руски сапьори са намерили в Алепо боеприпаси от САЩ, Германия и България

maintext:
Руските сапьори са разминирали почти хиляда хектара в освободения от бунтовниците Източен Алепо, предаде ТАСС.
Намерени са огромни количества оръжие и боеприпаси, включително българско производство, заяви пред "Русия 24" Иван Громов, командир на сапьорите:
Тук има боеприпаси за едрокалибрено стрелково оръжие, включително реактивни снаряди за установки "Град". Снарядите са немски, американски, както и произведени в България. Наистина са огромно количество.
Руските сапьори са от Международния противоминен център и са разминирали през последното денонощие четири училища, девет джамии и една детска градина.
Така от 5 декември досега вече е разминирана територия с обща площ от 966 хектара, предаде ТАСС, цитирайки Руския център по примирие на враждуващите страни в Сирия.


description: Футболния тим на "Локомотив" Горна Оряховица няма да разчита на петима състезатели, които вече са свободни да си търсят нови отбори. Клубът прекратява отношенията си с нападателите си Цветан Генков, Тихомир Кънев, Янаки Смирнов, както и с вратарите Стефано Кунчев и Ивайло...

title: Изгониха петима футболисти от "Локомотив" Горна Оряховица

maintext:
Футболния тим на "Локомотив" Горна Оряховица няма да разчита на петима състезатели, които вече са свободни да си търсят нови отбори. Клубът прекратява отношенията си с нападателите си Цветан Генков, Тихомир Кънев, Янаки Смирнов, както и с вратарите Стефано Кунчев и Ивайло Сайков.
Освобождаването им е по изричното настояване на спортно-техническото ръководство, с което УС се е съобразил. Договорите на футболистите ще бъдат разтрогнати по взаимно съгласие. Ръководството на "Локомотив" изказва благодарност за съвместната работа и им пожелава здраве и успешна нова година в кариерата.
Първото сигурно ново попълнение за пролетния дял на шампионата е 27-годишния вратар Петър Денчев, който за последно пази на "Левски" Карлово. Селекцията се изпълнява изцяло по представения план от старши-треньора Иван Колев и екипа му. Стражът е работил съвместно с треньора на вратарите в "Локомотив" Тодор Попов.


description: От Международната боксова федерация (IBF) официално задължиха победителят от мача между световния шампион в тежка категория на федерацията Антъни Джошуа от Великобритания и Владимир Кличко от Украйна да проведе защита на титлата срещу задължителния претендент Кубрат Пулев. ...

title: IBF задължи победителят от мача Джошуа-Кличко да се бие с Кубрат Пулев

maintext:
От Международната боксова федерация (IBF) официално задължиха победителят от мача между световния шампион в тежка категория на федерацията Антъни Джошуа от Великобритания и Владимир Кличко от Украйна да проведе защита на титлата срещу задължителния претендент Кубрат Пулев.
Джошуа и Кличко трябва да се качат на ринга в края на април, като боят, в който са заложени титлите на Международната боксова федерация и Световната боксова асоциация (WBA) трябва да се проведе на стадион „Уембли“.
Ако победителят откаже да защитава пояса на IBF срещу Пулев, ще бъде лишен от него.
Президентът на Световната боксова асоциация Джилберто Хесус Мендоса заяви, че победителят от боя между Джошуа и Кличко трябва да срещне кубинеца Луис Ортис.


description: Шампионът „Кливланд“ загуби при гостуването на „Детройт“ с 90:106 точки в мач от Националната баскетболна асоциация. „Кавалиърс“ играха без звездата ЛеБрон Джеймс, който получи почивка след изтощителната седмица, в която отборът изигра пет мача. Поражението...

title: Шампионът в НБА „Кливланд“ загуби в Детройт

maintext:
Шампионът „Кливланд“ загуби при гостуването на „Детройт“ с 90:106 точки в мач от Националната баскетболна асоциация.
„Кавалиърс“ играха без звездата ЛеБрон Джеймс, който получи почивка след изтощителната седмица, в която отборът изигра пет мача.
Поражението прекъсна серията на „Кливланд“ от пет поредни победи, а „Детройт“ сложи край на негативната си серия от пет последователни поражения.
Тобиас Харис завърши с 21 точки за „Детройт“, докато за „Кливланд“ Кевин Лав направи "дабъл-дабъл" - 17 точки и 14 борби.
„Торонто“ постигна клубен рекорд със седма поредна победа като гост след успех над „Портланд“ с 95:91. Кайл Лоури вкара 27 точки, 20 от които през второто полувреме, а ДеМар ДеРозан добави 20 точки и 10 борби за успеха на „Торонто“.
„Хюстън“ надигра „Финикс“ със 131:115, а над всички за успеха бе Джеймс Хардън. Той наниза 32 точки и добави 12 асистенции, като за 12-и мач този сезон завършва с повече от 30 точки.
„Чикаго“ прекъсна серия от три поредни загуби, като надигра „Индиана“ с 90:85. Дуейн Уейд бе най-резултатен с 21 точки, а Никола Миротич добави рекордните си за сезона 20 точки за успеха на "биковете".


description: Първият етап от ремонта на високопланинската спортна база "Белмекен" приключи. Реконструкцията включва подмяна на дограмата, ремонт на входното фоайе на хотелската част и на всички общи части до 3-тия етаж на сградата, реконструкция на двете гребни зали и кафе-бара. На ...

title: Приключи първата част от ремонта на "Белмекен", реконструкцията ще струва 450 000 лева

maintext:
Първият етап от ремонта на високопланинската спортна база "Белмекен" приключи. Реконструкцията включва подмяна на дограмата, ремонт на входното фоайе на хотелската част и на всички общи части до 3-тия етаж на сградата, реконструкция на двете гребни зали и кафе-бара. На ремонтираните части е подменена изцяло ел. инсталацията и са поставени нови ел. табла. Монтирани са също енергоспестяващи осветителни тела и са ремонтирани прилежащите мокри помещения и санитарни възли.
В началото на февруари догодина ще започне и втората част на ремонта, когато ще бъдат реновирани топлата връзка към Хотел 2 в базата и хотелските стаи в Хотел 1. Електрическата инсталация в тези помещения също ще бъде изцяло подменена.
Цялата стойност на ремонта е 450 000 лв. собствени средства, осигурени от Националната спортна база.


authors:
Даниела Костова - Кор. На Бнр В Ямбол
Автор

description: В народните вярвания денят на Рождество Христово е известен и като Коледа или Божич и се свързва с обичая коледуване, изпълняван от млади мъже, които обикалят домовете и отправят пожелания за здраве и берекет. Ямбол днес ще е домакин на традиционния коледарски празник. На...

title: Ямбол е домакин на традиционния коледарски празник

maintext:
В народните вярвания денят на Рождество Христово е известен и като Коледа или Божич и се свързва с обичая коледуване, изпълняван от млади мъже, които обикалят домовете и отправят пожелания за здраве и берекет.
Ямбол днес ще е домакин на традиционния коледарски празник. На сцената в Градския парк ще се изявят 12 ямболски куди, вписани в регистъра на коледарските групи. Тазгодишните участници бяха одобрени по критерии, отнасящи се до автентичността на пресъздаваната традиция - танц, облекло, персонажи, подбор на песни и благословии, също така артистичност на изпълнението и музикален съпровод. За Ямбол е характерен коледарския танц „Буенек“, който е и акцент в представянето на групите.
Началото на празничното Коледно тържество е от 11.30 часа с концерт на Фолклорен ансамбъл „Сливен“. Представянето на групите започва в 13.00 часа.


authors:
Димитър Бежански
Автор

description: Около Коледа и Нова година е нормално човек да понаобиколи пазарите. Да понакупи това-онова. В което няма нищо лошо.Лошото е, че сред стоките почти няма нищо наше, родно. Египетски картофи, испански круши, полски ябълки, италиански спанак… А най-много са китайските стоки....

title: Честита нова надежда!

maintext:
play
pause
stop
mute
unmute
max volume / „Темата на деня в 300 секунди” - вторник, 27 декември Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Около Коледа и Нова година е нормално човек да понаобиколи пазарите. Да понакупи това-онова. В което няма нищо лошо.Лошото е, че сред стоките почти няма нищо наше, родно. Египетски картофи, испански круши, полски ябълки, италиански спанак… А най-много са китайските стоки. Деветдесет на сто от чесъна, например, е китайски. Толкова е лют, че като хапнеш, очите ти моментално се дръпват като на китаец. Лют, лют чесън, но евтин! И народът купува.На пазара „Ситняково“ намерих смилянски боб. Евтиничък. Купих един пакет и като го занесох вкъщи – какво да видя! На етикета с дребни-дребни буквички написано „Made in China“.Не знам дали знаете, но от десетина години в България се продават предимно китайски мартеници. И те са по-евтини от нашите. За китайските телевизори, китайските компютри, китайските климатици и друга подобна техника няма да говоря. С тях свикнахме отдавна.Децата ни пишат с китайски химикалки в китайски тетрадки. Щото са евтини. Даже и кръвното си мерим с китайски апаратчета. Пак по същата причина.


description: Хакери са атакували украински държавни институции около 6500 пъти за последните два месеца. Разследването на някои от тези инциденти е показало пряко или непряко съучастничество на руските служби за сигурност във воденето на кибервойна срещу Украйна, заяви украинският президент...

title: Украинските държавни институции са били атакувани от хакери около 6500 пъти за 2 месеца

maintext:
Хакери са атакували украински държавни институции около 6500 пъти за последните два месеца. Разследването на някои от тези инциденти е показало пряко или непряко съучастничество на руските служби за сигурност във воденето на кибервойна срещу Украйна, заяви украинският президент Петро Порошенко, предаде Ройтерс.
При една от атаките беше поразена системата на държавния трезор и пенсионерите и държавните чиновници останаха без заплати и пенсии за няколко дни. Кибератака беше извършена и срещу енергийната мрежа на Киев, при което без ток остана част от столицата.
В резултат на кибератаките, украинският Съвет за сигурност реши да вземе мерки за защита на държавните институции. Засега не се съобщава какви са те.


authors:
Радио Шумен
Автор

description: Общинската администрация в Хитрино назначава четирима нови служители. От утре те ще помагат на хората, останали без дом и покъщнина, за попълване на необходимите документи за получаване на помощ. Това съобщи кметът Нуридин Басри по време на общото събрание на жителите на селото....

title: Нови общински служители в Хитрино в помощ на местните жители

maintext:
Общинската администрация в Хитрино назначава четирима нови служители. От утре те ще помагат на хората, останали без дом и покъщнина, за попълване на необходимите документи за получаване на помощ. Това съобщи кметът Нуридин Басри по време на общото събрание на жителите на селото.
30 безработни ще бъдат наети за разчистване на срутените къщи, а други двама ще бъдат назначени като готвачи за приготвянето на храната за обяд в ритуалната зала в Хитрино.
След получено разрешение от собствениците на изгорелите и станали необитаеми имоти, от общинската администрация ще преминат към разчистване на терените и подготовката им за ново строителство.


description: В интервю за "Файненшъл таймс" новоизбраният президент Румен Радев заяви, че България винаги ще работи заедно с ЕС и НАТО. Според изданието Радев се стреми да разсее опасенията, че е твърде близо до Кремъл. Искам България да бъде истински член на НАТО, с реални възможности и...

title: Румен Радев пред "Файненшъл таймс": България винаги ще работи заедно с ЕС и НАТО

maintext:
В интервю за "Файненшъл таймс" новоизбраният президент Румен Радев заяви, че България винаги ще работи заедно с ЕС и НАТО. Според изданието Радев се стреми да разсее опасенията, че е твърде близо до Кремъл.
Искам България да бъде истински член на НАТО, с реални възможности и да бъде лоялен и предсказуем партньор, казва Румен Радев. Той посочва, че никога не е посещавал Москва. Въпреки това обаче, в своето интервю от София бившият ръководител на българските военновъздушни сили застъпва тезата за възстановяване на отношенията между алианса и Русия:
Смятам, че сме изправени пред общи заплахи - тероризъм, ислямски фундаментализъм, и сътрудничеството между НАТО и Русия е необходимо, казва Радев.


description: И тази година, в деня на Рождество Христово, се състоя  благотворителният спектакъл на инициативата "Българската Коледа".  Събраните средства ще бъдат в подкрепа на децата с тежки хронични заболявания за модерна високотехнологична апаратура за прецизна диагностика,...

title: В деня на Рождество Христово се състоя благотворителният спектакъл на "Българската Коледа"

maintext:
И тази година, в деня на Рождество Христово, се състоя благотворителният спектакъл на инициативата "Българската Коледа".
Събраните средства ще бъдат в подкрепа на децата с тежки хронични заболявания за модерна високотехнологична апаратура за прецизна диагностика, съвременно лечение и рехабилитация. Традиционният благотворителен спектакъл беше снощи в Народния театър "Иван Вазов". На него присъства президентът Росен Плевнелиев.
В четиринайстото издание се включиха изявени български музиканти, танцьори, спортисти, актьори и журналисти, сред които Райна Кабаиванска, Николина Чакърдъкова, Крисия, деца от музикалното училище "Любомир Пипков" и много други.


description: Еврогрупата, която обединява финансовите министри на страните, въвели единна европейската валута, и Европейският стабилизационен механизъм (ЕСМ), решиха да възобновят през януари преговорите с Атина по краткосрочните мерки за съкращаване на държавния дълг на Гърция. Това става...

title: Еврогрупата възобновява преговорите по дълга с Атина през януари

maintext: Еврогрупата, която обединява финансовите министри на страните, въвели единна европейската валута, и Европейският стабилизационен механизъм (ЕСМ), решиха да възобновят през януари преговорите с Атина по краткосрочните мерки за съкращаване на държавния дълг на Гърция. Това става след разясненията на премиера Алексис Ципрас по пенсионните плащания, съобщи председателят на Еврогрупата Йерун Дейселблум, цитиран от Ройтерс. Преговорите бяха замразени в средата на декември след решението на Атина да даде годишни бонуси за пенсионерите.


description: В Хитрино, за разлика от други подобни кризи, ситуацията изглежда овладяна от местната власт. Кметът и неговият екип изцяло контролират както даренията, така и доброволците. Тези свои впечатления сподели в предаването "Преди всички" Красимира Величкова, изпълнителен...

title: Красимира Величкова: В затворени общности като тази в Хитрино външната помощ трябва да бъде поискана

maintext:
play
pause
stop
mute
unmute
max volume / Интервю на Силвия Великова с Красимира Величкова Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Красимира Величкова
В Хитрино, за разлика от други подобни кризи, ситуацията изглежда овладяна от местната власт. Кметът и неговият екип изцяло контролират както даренията, така и доброволците. Тези свои впечатления сподели в предаването "Преди всички", изпълнителен директор на Българския дарителски форум. Преди дни тя бе на мястото на трагедията.
Урокът, който сме научили е, че преди да се помага стихийно заради емоция и съчувствие, е добре ситуацията предварително да бъде проверена, обясни Величкова.
Визирайки заявеното от множество организации и хора готовност да помагат с доброволци за възстановането на селото тя изтъкна, че натискът за външна помощ само би могъл да създаде напрежение:
Тук говорим за една общност, която очевидно е много затворена, много традиционна. В тази общност усещането за взаимопомощ е много силно развито между самите членове. Всяка външна подкрепа по-скоро създава напрежение и това е нещо, което би следвало да се отчете и да се уважи.
Има хора и организации, които са готови да влязат и да работят на място за всички, които пожелаят психологическа помощ, посочи Красимира Величкова:
На място се опитахме да говорим за децата, за младежите, защото травмата със сигурност е голяма. И хората, които психически още носят травмата, и онези, които и физически я носят, ще имат нужда от допълнителна подкрепа.
Красимира Величкова открои ключови процеси, отличаващи дарителството през приключващата 2016 година, а сред тях - засилването на темата за социалното предприемачество:
Тези, които даряват, не търсят просто успешно да спасят дадена ситуация или човек, а даряват за развитие, така че да се създадат модели, които да предизвикват социална промяна и в недалечно бъдеще да могат да бъдат самостоятелни и устойчиви сами.
Като пример Красимира Величкова посочи Социалната чайна във Варна.
Цялото интервю чуйте в звуковия файл.


description: Антоанета Стефанова завърши на осмото място със седем точки на световното първенство по ускорен шахмат в Доха, Катар. Шампионка с 9 и половина точки е украинката Ана Музичук. При мъжете Иван Чепаринов е 13-ти с 9 точки и половина, а шампион е също украинец - Василий Иванчук с 11 точки.В...

title: Стефанова осма на световното по шахмат в Катар

maintext:
Антоанета Стефанова завърши на осмото място със седем точки на световното първенство по ускорен шахмат в Доха, Катар. Шампионка с 9 и половина точки е украинката Ана Музичук.
При мъжете Иван Чепаринов е 13-ти с 9 точки и половина, а шампион е също украинец - Василий Иванчук с 11 точки.
В четвъртък и петък в Доха ще се проведе световното първенство по блиц шахмат.


authors: Здравка Маслянкова - Кор. На Бнр Във В. Търново

description: Днес е ден на траур в Лясковец след катастрофата край ловешкото село Микре. При сблъсъка между лек автомобил и автобус с 36 общинари загинаха трима души.В Лясковец погребват загиналият шофьор на автобуса Стефан Бъчваров и Атанас Захариев, служител в Общинската озеленителна...

title: Ден на траур в Лясковец

maintext:
Днес е ден на траур в Лясковец след катастрофата край ловешкото село Микре. При сблъсъка между лек автомобил и автобус с 36 общинари загинаха трима души.
В Лясковец погребват загиналият шофьор на автобуса Стефан Бъчваров и Атанас Захариев, служител в Общинската озеленителна фирма. Местните хора са покрусени:
За съжаление преди празници е още по-тежко
Всеки съжалява, съчувства им на хората.
Стабилно е състоянието на 11-те ранени общинари, пътували с автобуса за Вършец. Останалите 25 се прибраха по домовете си, каза кметът на Лясковец д-р Ивелина Гецова:
За наша радост всички са добре, стабилизирани са. Овладяни са здравословните им проблеми.
Общинарите в Лясковец организират акция по кръводаряване за пострадалата си колежка, която е с ампутирана ръка в Плевенската блоница.


description: Повредите по задната част на руския самолет "Ту-154", който се разби в Черно море в неделя, свидетелстват, че командирът е искал да приводни машината, предаде ТАСС, като се позова на източник от силовите структури. Източникът е уточнил, че водолази намериха отломки от самолета -...

title: Командирът на разбилия се руски "Ту-154" вероятно е искал да приводни машината

maintext: Повредите по задната част на руския самолет "Ту-154", който се разби в Черно море в неделя, свидетелстват, че командирът е искал да приводни машината, предаде ТАСС, като се позова на източник от силовите структури. Източникът е уточнил, че водолази намериха отломки от самолета - от крилете до опашната част. По предварителни данни повредите по тях свидетелстват, че командирът е искал да приводни самолета.


description: Българският треньор на "Динамо" (Загреб) Ивайло Петев няма да разчита повече на бразилския полузащитник Жонас, който през есента играеше като преотстъпен от "Фламенго" (Бразилия).  Жонас обаче няма да се присъедини към клуба, който му държи правата, а е преотстъпен...

title: Петев изгони бразилец от "Динамо" Загреб

maintext:
Българският треньор на "Динамо" (Загреб) Ивайло Петев няма да разчита повече на бразилския полузащитник Жонас, който през есента играеше като преотстъпен от "Фламенго" (Бразилия). Жонас обаче няма да се присъедини към клуба, който му държи правата, а е преотстъпен отново - този път в "Куритиба".
Жонас е типичен дефанзивен халф, който има 21 мача за "Динамо"- 13 в първенството и 8 в Европа. От хърватския отбор обаче решиха да не се възползват от опцията да го задържат под наем или да го откупят за втората част от сезона.
"Риека не е изненадващ лидер, защото през последните години в клуба работят целенасочено. Те са първи в класирането. Ние обаче сме Динамо и трябва за 12-и пореден път да вземем титлата. Разликата между нас и Риека е 6 точки, които можем да стопим през пролетта. Другата ни цел е Купата на страната и смятам, че имаме реални възможности да спечелим дубъл", каза Ивайло Петев.


authors:
Ирена Гъделева
Автор

description: На 28 декември в зала 6 на НДК Детския радиохор с диригент Венеция Караманова ще поднесе на публиката традиционния си коледен поздрав с музика.Един благороден и красив жест свърза екипа на предаването "Алегро виваче" с пианиста Томислав Вичев, който, освен музикант и...

title: Коледни подаръци от и за Детския радиохор

maintext:
play
pause
stop
mute
unmute
max volume / Интервю с Томислав Вичев Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
play
pause
stop
mute
unmute
max volume / Интервю с Венеция Караманова - диригент на Детския радиохор Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
е изключително всеотдаен меломан и колекционер на записи. Той донесе от поредното си пътуване в далечен Китай една плоча, при това не каква да е, а албум на Детския радиохор, издаден за японския музикален пазар най-вероятно още след първите му турнета в края на 60-те години на миналия век.
Албумът съдържа репертоар от Хайдн, Шуберт и Дебюси до песни на Добри Христов и Александър Йосифов. Включени са и две японски песни. Дирижира младият тогава Христо Недялков, а на пианото е Стоянка Славова.
На 28 декември в зала 6 на НДК Детския радиохор с диригент Венеция Караманова ще поднесе на публиката традиционния си коледен поздрав с музика.Един благороден и красив жест свърза екипа на предаването "Алегро виваче" с пианиста Томислав Вичев, който, освен музикант и публицист,
Макар че Детският радиохор има стриктно събиран и пазен архив, тази плоча е непозната на настоящия му диригент Венеция Караманова, която прие с вълнение дарението на Томислав Вичев и обеща да запознае с него сегашните членове на състава. Възможно е жестът на музиканта да стане повод в репетиционната зала на хора в административната сграда на БНР да се появи нов раздел във витрината с реликви - наред с афишите от концерти и многобройните награди да бъдат добавени и плочи.
Чуйте в първия звуков файл разказа на Томислав Вичев как се е сдобил с реликвата, а във втория звуков файл е интервюто с Венеция Караманова, в което тя говори за традициите, които превръщат Детския радиохор в едно голямо семейство, за турнето в Белгия и предстоящия традиционен коледен концерт на състава на 28 декември в зала 6 на НДК. Чуйте!


description: Млади професионалисти, обединени в Български кариерен форум, организират за пета поредна година кариерни форуми в чужбина. Идеята е български компании, които имат интерес от кадри с опит и образование в чужбина да дойдат при извора, да се запознаят със студентите, а те да...

title: Българският кариерен форум среща за пети път студенти от чужбина с предприемачи

maintext:
play
pause
stop
mute
unmute
max volume / Интервю на Ирина Недева с Димитър Ненчев и Максим Пенев Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Димитър Ненчев
Максим Пенев
Изпитвайки върху себе си целия процес на търсене на работа в чужбина, колко е конкурентно, си мислехме дали няма в България позиция, която е подходяща, така че да мога да се развия професионално и в кратък срок да постигна най-добри резултати за себе си.
Млади професионалисти, обединени в Български кариерен форум, организират за пета поредна година кариерни форуми в чужбина. Идеята е български компании, които имат интерес от кадри с опит и образование в чужбина да дойдат при извора, да се запознаят със студентите, а те да разберат за бизнеса им и за възможностите за кариерна реализация в България. Това обясниха в предаването "Преди всички" председател на Форума, завършил икономика и бизнес, с магистратура от САЩ и Великобритания иот екипа на доброволческата структура, бакалавър по бизнес информатика.Кариерният форум се развива и като платформа за социално предприемачество.На този етап форумите се случват в Лондон и Франкфурт, но работим и по други локации и други варианти, уточниха Ненчев и Пенев. Каква е мотивацията да организират кариерните срещи на студентите с представители на бизнеса:С годините расте броят на фирмите, които заявяват участие в Кариерния форум. На последното издание са присъствали 35 компании от различни сектори. Организаторите правят анкети след всяко изложение.Запитани как подбират компаниите - участници, Димитър и Максим отбелязаха:Още за инициативата слушайте в звуковия файл.


description: Община Велико Търново въвежда нова мобилна система за сигурност, която ще допълни функциите на телефон 112. Името й е „Безопасност 365“. Подобни системи са разработвани до момента за Южноафриканската република и Съединените американски щати.Системата ще е на две платформи:...

maintext:
Община Велико Търново въвежда нова мобилна система за сигурност, която ще допълни функциите на телефон 112. Името й е „Безопасност 365“.
П одобни системи са разработвани до момента за Южноафриканската република и Съединените американски щати.
Системата ще е на две платформи: Интернет-сайт, който ще е като команден център и мобилно приложение за телефон. Системата ще улесни реакцията на отговорните институции при евентуални природни бедствия, прояви на тероризъм и насилие, както и при епидемии и пандемии. Целта е да се подобри координацията между гражданите и институциите.
Новата система няма да замени спешния телефон 112. Чрез нея информация освен устно, ще може да се подава и чрез снимки и видеоматериали. В момента прототипът е в тестов период.


authors:
Юлияна Корнажева
Автор

description: Няма да има поскъпване на парното и топлата вода до края на отоплителния сезон. Предвижданото 5-процентно увеличение на цените на природния газ от януари няма да се отрази на цените на топлоенергията. Това каза председателят на енергийния регулатор Иван Иванов:Категорично мога...

maintext:
play
pause
stop
mute
unmute
max volume / Подробности от Юлияна Корнажева за предаването ''12+4'' Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin Няма да има поскъпване на парното и топлата вода до края на отоплителния сезон. Предвижданото 5-процентно увеличение на цените на природния газ от януари няма да се отрази на цените на топлоенергията. Това каза председателят на енергийния регулатор Иван Иванов: Няма да има поскъпване на парното и топлата вода до края на отоплителния сезон. Предвижданото 5-процентно увеличение на цените на природния газ от януари няма да се отрази на цените на топлоенергията. Това каза председателят на енергийния регулатор
Категорично мога да заявява, че от 1-ви януари при потвърждаване на нашето решение, няма да има промяна в цената на топлинната енергия. Също веднага мога да кажа, че това ще важи и за високоефективната електроенергия, произведена по комбиниран начин от българските топлофикации, които се захранват с енергоносител природен газ.


authors:
Мария Мира Христова
Автор

description: Предаването „Ку-ку“, което се излъчва през 1991 г., обявява, че в АЕЦ „Козлодуй“ има сериозна авария и стряска милиони българи начело с властимащите. Идеята се ражда в триъгълника Нидал Алгафари, Петър Курумбашев и Любен Дилов-син. Как се стига до подобна смела идея и ...

title: 25 години след „атомното“ „Ку-ку“ светът е в матрицата на лъжата

maintext:
play
pause
stop
mute
unmute
max volume / Интервю с Нидал Алгафари Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Предаването „Ку-ку“, което се излъчва през 1991 г., обявява, че в АЕЦ „Козлодуй“ има сериозна авария и стряска милиони българи начело с властимащите. Идеята се ражда в триъгълника Нидал Алгафари, Петър Курумбашев и Любен Дилов-син. Как се стига до подобна смела идея и осъществяването й и какво повлича тя след себе си? С този въпрос започва разговорът с Нидал Алгафари.Продължението касае съвременните предизвикателства в контекста на смелата медийна ретроспекция, липсата на свобода и безсилието на медиите, оттеглянето на личностите от публичния фон и масовите манипулации с човешки трагедии.Къде се крие отговорът за съвременния човек и има ли нещо кодирано в трилогията, която Нидал Алгафари пише – отговор на тези и други въпроси в звуковия файл.


description: Макрорамката на бюджета на Велико Търново за догодина е 58,7 милиона лева. Според местната власт добрата събираемост на местните данъци и такси позволява налозите да не бъдат увеличавани. Бюджет 2017 е консервативен, но в него се предвижда увеличение в почти всички направления,...

title: Консервативният бюджет на Велико Търново предвижда увеличение в почти всички направления

maintext:
Макрорамката на бюджета на Велико Търново за догодина е 58,7 милиона лева. Според местната власт добрата събираемост на местните данъци и такси позволява налозите да не бъдат увеличавани.
Бюджет 2017 е консервативен, но в него се предвижда увеличение в почти всички направления, стана ясно на днешното обществено обсъждане. Като процент, най-голям ръст ще има при сумите за зимното поддържане, за образованието и културата, посочи заместник кметът Снежана Данева-Иванова:
Залага се намаляване на неразплатени разходи. Предвижда се да вземем нов краткосрочен дълг от три милиона.
Догодина във Велико Търново продължава работата по 8 инфраструктурни проекта за 28 милиона лева.


authors:
Бояна Андреева
Автор

description: Рая Пеева и Виктор Чучков разказват за участието си във филма „Пеещите обувки“ на режисьора  Радослав Спасов. Премиерата беше на Киномания 2016, Филмът получи и Специалната награда на журито на Московския кинофестивал. История за една голяма любов между певицата Леа...

title: Актрисата Рая Пеева и композиторът Виктор Чучков за филма „Пеещите обувки“

maintext:
Рая Пеева и Виктор Чучков разказват за участието си във филма „Пеещите обувки“ на режисьора Радослав Спасов.
Премиерата беше на Киномания 2016, Филмът получи и Специалната награда на журито на Московския кинофестивал.
История за една голяма любов между певицата Леа Иванова и композитора Еди Казасян.
Ролите на Лия и Едвард се изпълняват от няколко актьори – в нейния образ в различните възрасти влизат Рая Пеева, Донна Бангьозова, Ернестина Шинова и детето Киара Столарски, а в образа на Едвард се въплъщават: Юлиян Петров, Борислав Чучков и детето Александър Иванов. Епизодични роли имат Кръстю Лафазанов, Стефан Вълдобрев, Стоян Алексиев, Стефан А. Щерев и др.
Музиката е на Виктор Чучков, оператор е Веселин Христов, продуценти са Гергана Станкова (Менклипс) и Радослав Спасов (Канина филм).
За Леа Иванова https://bg.wikipedia.org/wiki/%D0%9B%D0%B5%D0%B0_%D0%98%D0%B2%D0%B0%D0%BD%D0%BE%D0%B2%D0%B0
В прикачените звукови файлове ще чуете интервютата с Виктор Чучков и Рая Пеева, излъчени в "Сценична треска".
play
pause
stop
mute
unmute
max volume / Интервю на Бояна Андреева с Виктор Чучков и музика от филма Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin


description: Европейските фондови пазари се търгуват без ясна посока въпреки рязкото поскъпване на акциите на компаниите от минно-добивния сектор, тъй като в същото време италианските банки остават под солиден натиск от продажби с оглед на продължаващи опасения относно бъдещето на Banca Monte...

title: Колеблива търговия на европейските борси въпреки солиден ръст на акциите на добивните компании

maintext:
Европейските фондови пазари се търгуват без ясна посока въпреки рязкото поскъпване на акциите на компаниите от минно-добивния сектор, тъй като в същото време италианските банки остават под солиден натиск от продажби с оглед на продължаващи опасения относно бъдещето на Banca Monte dei Paschi di Siena.
Общият европейски индекс Stoxx Europe 600 се повишава с 0,07% към 360,88 пункта и остава да се търгува недалеч от неговия връх от 361,32 пункта, достигнат на 20-ти декември (най-високо ниво от 4-ти януари насам).
Най-солиден ръст бележат акциите от добивния сектор благодарение на поскъпващите суровини, като позитивният тон беше зададен през днешната азиатска търговия, когато основният фондов индекс на Австралия S&P ASX200 успя да нарасне с 1,01% до най-високо ниво от август 2015-а година.
Индексът Europe STOXX Basic Resources се повишава с 2,51%, като акциите на минно-добивната компания BHP Billiton PLC нарастват с цели 4,1%, на Fresnillo PLC - с 4,32% и на Anglo American PLC - с 3,2%.
Акциите на British Petroleum поскъпват с 0,3%, след като петролният гигант обяви, че ще закупи бизнеса с горива на австралийската компания Woolworths Ltd. за 1,29 щатски долара.
Поскъпването на акциите на минно-добивните и петролните компании се отразява най-позитивно на британския фондов индекс FTSE100, който се повишава с 0,32% след края на по-дългата коледна ваканция на лондонските пазари.
В същото време обаче, останалите водещи европейски борси - тези във Франкфурт, Париж и Милано - са повлияни негативно от солиден спад на акциите на италианските банки на фона на оставащите в сила опасения относно бъдещето на Banca Monte dei Paschi di Siena. Малкото на брой участници на финансовите пазари продължават да търгуват негативно след последна оценка на ЕЦБ, според която капиталовият недостиг на BMPS е нараснал до 8,8 млрд. евро спрямо досега очакваните 5 млрд. евро.
От петък насам акциите на BMPS са изтеглени от търговия, след като италианският пазарен регулатор Consob обяви, че това положение ще остане в сила, докато не станат ясни условията по държавния спасителен план за третия по големина кредитор в страната. Останалите италиански банки обаче се намират и днес под натиск от продажби, като акциите на Banco Popolare се понижават с 3,11%, а на Banca Popolare di Milano – с 3,36% и на Unione di Banche Italiane SpA - с 2,24%.
Общият италиански фондов индекс MIB се понижава с 0,46%, немският DAX - с 0,04%, а френският CAC40 - с 0,09%.
Акциите на Airbus Group губят 0,52% от стойността си, след като водещата европейска компания за самолети обяви, че ще съкрати през 2017-а производството на своя флагман Airbus380. Новината се отразява негативно и на компанията Rolls-Royce Holdings, която произвежда двигателите за A380, като нейните акции се понижават с 0,81%.


description: Министър-председателят на Япония Шиндзо Абе пристигна в Хавай, за да признае нападението на Япония срещу американската военна база Пърл Харбър преди 75 години. Той положи венец на Националното мемориално гробище близо до центъра на Хонолулу.  Японското правителство заяви...

title: Шиндзо Абе пристигна в Хавай да отдаде почит на загиналите в Пърл Харбър

maintext:
При японското нападение срещу Пърл Харбър на 7 декември 1941 г. загиват 2403-ма американци. Изненадващата атака става повод за влизането на САЩ във Втората световна война. През май Барак Обама стана първият действащ американски президент, посетил японския град Хирошима – мястото на първата от двете атомни бомбардировки, извършени от САЩ в последните дни на Втората световна война. Обама обаче не се извини за атомните бомбардировки над Хирошима и Нагасаки, отнели живота на стотици хиляди хора.
75 години по-късно, оцелелият след атаката над Пърл Харбър Алфред Родригес, понастоящем на 96 години, коментира:
Не, не мисля, че японският министър-председател трябва да се извини. Войната си е война. Те направиха това, което се очакваше, и ние постъпихме по същия начин. Не тая никаква омраза към тях. Минаха много години. По-голямата част от настоящото население не са били родени тогава, така че е добре, че хората се срещат в мир.


authors:
Димитрина Кюркчиева И Кристиян Бояджиев
Автор

description: В празничното издание за песенна лирика по програма „Христо Ботев“ звучат коледни песни с текстове и стихове от Маргарита Петкова, Александър Петров, Михаил Белчев, Божидар Главев, Пласид Капо, Мичъл Периш. Сред изпълнителите срещаме Марая Кери, която изпълнява O, Holy Night,...

maintext:
В празничното издание за песенна лирика по програма „Христо Ботев“ звучат коледни песни с текстове и стихове от Маргарита Петкова, Александър Петров, Михаил Белчев, Божидар Главев, Пласид Капо, Мичъл Периш. Сред изпълнителите срещаме Марая Кери, която изпълнява O, Holy Night, „Свята нощ“ – познатия на цял свят коледен химн, създаден от Адолф Адам през 1847 г. върху поемата „Среднощ е, Християни”. Тя е написана през 19 век от френския поет и търговец на вино Пласид Капо, въпреки антиклирикалните и атеистичните му позиции... Стиховете възпяват появата на Младенеца и възторга на хората от голямото събитие. Близо 150 години по-късно, Марая Кери записва песента-химн и я включва в своя първи коледен албум. Имате възможност да чуете и певицата Керън Карпентър с „Аве Мария“ – звукозапис от албума „Коледен портрет“ на незабравимия дует „Карпентърс“. В средата на 19 век френският композитор Шарл Гуно написва мелодия върху първата прелюдия на цикъла „Добре темперирано пиано“ от Йохан Себастиан Бах, създадена от немския майстор 137 години по-рано. С латинските стихове на поета Алфонс де Ламартин (от поемата му „Книгата на живота“), музикалната пиеса на Бах и Шарл Гуно се превръща в песен, изпълнявана и записвана до наши дни от хорове и солисти безчет, в неизброими варианти. В „Изпята поезия“ си позволяваме да съчетаем класиката „Аве Мария“ с песен на Хосе Фелисиано. Припевът представлява искрен празничен поздрав, лесно запеваем: „Честито Рождество! Честито Рождество! Успешна Нова година и щастие!” и още: „Желая Ви Весела Коледа от все сърце!”. Така Feliz Navidad се превръща в любима съвременна „класика“ за всички испаноговорещи в САЩ, а и по света. Слушаме песента на родения в Пуерто Рико Хосе Фелисиано с възторжено изпълнение на канадската певица Селин Дион.
„Честито Рождество! Успешна Нова година и щастие!” ви пожелава и „Изпята поезия“ на програма „Христо Ботев“!
неделя, 25 декември, от 17 часа


description: Норвежецът Хенрик Кристоферсън спечели нощният алпийски слалом за Световната купа, който се проведе в Мадона ди Кампильо.Защитаващият титлата си в слалома за Световната купа водеше още след първия манш и успя да удържи на напрежението, и във втория. Кристоферсън завърши с 0.33...

title: Кристоферсен най-бърз в Мадона ди Кампильо

maintext:
Норвежецът Хенрик Кристоферсън спечели нощният алпийски слалом за Световната купа, който се проведе в Мадона ди Кампильо.
Защитаващият титлата си в слалома за Световната купа водеше още след първия манш и успя да удържи на напрежението, и във втория. Кристоферсън завърши с 0.33 секунди пред Световния шампион Марсел Хиршер.
Това е трудна работа, която се отплаща тук. Това е наистина страхотно, заяви Кристоферсън, след като спечели 12-та си победа за Световната купа и втора поредна на Мадона. Италианецът Стефано Грос завърши трети за радост на феновете на домакините.
Класиране за Световната купа (мъже):
1. Марсел Хиршер (Австрия) 260 точки
2. Хенрик Кристоферсън (Норвегия) 200
3. Манфред Моелг (Италия) 146


description: Най-малко 88 цивилни са загинали при турски въздушни удари срещу сирийския град Ал Баб, съобщи Сирийският център за наблюдение на човешките права. При бомбардировки вчера са загинали 72 цивилни, включително 21 деца, а при въздушните атаки днес - още 16 цивилни, сред които и три деца. Ал...

title: Най-малко 88 цивилни са загинали при турски удари в сирийския град Ал Баб

maintext:
Най-малко 88 цивилни са загинали при турски въздушни удари срещу сирийския град Ал Баб, съобщи Сирийският център за наблюдение на човешките права. При бомбардировки вчера са загинали 72 цивилни, включително 21 деца, а при въздушните атаки днес - още 16 цивилни, сред които и три деца.
Ал Баб е бастион на "Ислямска държава" в Северна Сирия, припомня Франс прес. По данни на Сирийския център за наблюдение на човешките права това е най-кървавата атака, осъществена от турската армия от началото на офанзивата й в Северна Сирия в края на август.


description: Ако за частните болници проблемът с плащанията от страна на НЗОК е сериозен, при нас той е на квадрат. Това заяви в предаването „Преди всички“ д-р Неделчо Тотев, председател на Сдружението на общинските болници в България:Все пак собственикът при частните може да има някакъв...

title: Д-р Неделчо Тотев: Недофинансирането на общинските болници трупа проблеми в системата

maintext:
play
pause
stop
mute
unmute
max volume / Интервю на Ирина Недева с д-р Неделчо Тотев Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Неделчо Тотев
Ако за частните болници проблемът с плащанията от страна на НЗОК е сериозен, при нас той е на квадрат. Това заяви в предаването „Преди всички“ д-р, председател на Сдружението на общинските болници в България:
Все пак собственикът при частните може да има някакъв ресурс, с който да компенсира недоплащането, недофинансирането. При нас общините са в невъзможност в голямата си част да направи това, затова проблемът стои с още по-голяма сила.
Относно появилите се информации за орязване на плащанията от страна на Касата с 15%, Неделчо Тотев уточни, че става дума за намаление от различен процент в различните болници. В Североизточна България например почти няма мърдане на бюджета на повечето болници надолу, посочи д-р Тотев. За Каварна и Балчик намалението достига до 10-12%, в Югозападна България то е около 12%, а за Централна България варира между 2 и 6%. Междувременно в други болници, които са държавни, има дори увеличение, подчерта д-р Тотев:
Тази пъстра картина в играта с процентите ни озадачи – какъв е критерият? Прозрачен ли е начинът, по който това става, в какъв процент, на кого, как и защо?
Д-р Тотев даде пример с грипния сезон:
Когато се обяви в дадения регион грипна епидемия, разширяваме легловата база. Трябва да приемаме безотказно всички усложнения на грипа, но като ти кажат: "Имаш лимит, надвишил си го" и нещата умират дотам. Така или иначе тези пациенти трябва да ги обслужиш. Става така, че ти го работиш, а те не ти го плащат. Трупат се едни дългове, които знаете накъде водят, особено в края на годината. Особено когато са изнервени и самите доставчици, защото последната година нещата излизат от контрол.
Запитан какви са намеренията на лекарската гилдия оттук нататък, д-р Тотев отбеляза:
Отдавна призоваваме съсловието за една по-активна позиция. Това не означава, че призоваваме за бунт, за борба. Но трябва да се поставят по-ребром нещата и да се сложат картите на масата. Много се говори в тази страна за здравеопазване, много неща се афишират.
Хората в цял свят са въвели индикатори за състоянието на системата. За България най-интегралният показател – смъртността на населението, е трагичен. Стигнахме второ място за две години. Бяхме девето, шесто, трето, второ. Това за какво говори? Че нещата не вървят в правилната посока.
Цялото интервю слушайте в звуковия файл.


description: Атанас Николов е новият кондиционен треньор на футболния "Ботев" (Пловдив). От клуба решиха да наемат специалист за физическата подготовка на отбора и са се спрели на роден специалист. Атанас Николов е избран заради опита, който има в подготовката на спортисти. Николов ще...

title: "Ботев" Пловдив взе нов треньор

maintext:
Атанас Николов е новият кондиционен треньор на футболния "Ботев" (Пловдив). От клуба решиха да наемат специалист за физическата подготовка на отбора и са се спрели на роден специалист. Атанас Николов е избран заради опита, който има в подготовката на спортисти.
Николов ще използва и електронната система за тренировки, която бе закупена по времето на Станимир Стоилов и Михайло Шекероски. Струващата около 10 000 евро система събира вече няколко години и не се използва.
Николов ще подхване футболистите на "Ботев" още на 9 януари, когато се събират за първа тренировка на базата в Коматево.


description: Двама либийци бяха изправени пред съда в Малта заради отвличането на либийския самолет преди два дни. Машината на авиокомпания "Африкия еърлайнс" с над 100 души на борда, която изпълняваше вътрешен полет, беше отклонена към средиземноморския остров. Ситуацията приключи...

title: Двама души са заподозрени за отвличането на либийски самолет

maintext:
Двама либийци бяха изправени пред съда в Малта заради отвличането на либийския самолет преди два дни.
Машината на авиокомпания "Африкия еърлайнс" с над 100 души на борда, която изпълняваше вътрешен полет, беше отклонена към средиземноморския остров.
Ситуацията приключи мирно след преговори, а пътниците бяха върнати в Либия с друг самолет.
Муса Саха и Ахмед Али пледираха невинни.
Ако бъдат признати за виновни, те могат да бъдат осъдени на доживотен затвор.


authors:
Даниела Савова
Автор

description: Румънските вестници коментират решението  на президента Клаус Йоханис да отхвърли номинираната от социалдемократите мюсюлманка Севил Шайдех и последвалата заплаха от тяхна страна за импийчмънт. РОМЪНИЯ ЛИБЕРА цитира думите на лидера на Социалдемократическата партия...

title: Акценти от чуждестранния печат

maintext:
Румънските вестници коментират решението на президента Клаус Йоханис да отхвърли номинираната от социалдемократите мюсюлманка Севил Шайдех и последвалата заплаха от тяхна страна за импийчмънт.
РОМЪНИЯ ЛИБЕРА цитира думите на лидера на Социалдемократическата партия Ливиу Драгня, който заяви, че е "смаян" от отказа на Йоханис от номинацията.
Изданието се позовава на политически източници, които твърдят, че през изминалата нощ социалдемократите би трябвало да са обмислили ново предложение за премиер и стратегия за предстоящия период, които днес ще обсъдят с лидера на коалиционния си партньор Алианс на либералите и демократите.
АДЕВЪРУЛ анализира какви са шансовете президентът да бъде суспендиран от коалицията между двете формации. Лидерът на социалдемократите твърди, че президентът е нарушил конституцията, но анализатори, казват, че решението на Конституционния съд би било в полза на Йоханис, смята вестникът.
ЕВЕНИМЕНТУЛ ЗИЛЕЙ отбелязва, че ако се стигне до референдум за отстраняване на държавния глава, за първи път ще има нужда от участието на само 30 процента от имащите право на глас, за да бъде признат за валиден.
Досегашният председател на македонския парламент Трайко Веляноски днес трябва да насрочи учредителното събрание на новия парламент, след като получи доклада от Държавната изборна комисия за окончателните изнпрни резултати, съобщават скопските вестници.
Тази година Франция е регистрирала близо 90 000 молби за получаване на бежански статут и почти всички тези хора със сигурност ще останат в страната, пише ФИГАРО. Според статистики миграционният натиск далеч не е отминал и дори тази година има ръст от 10 процента на молбите.


authors:
Айше Лятиф - Радио Шумен
Автор

description: Над 30 доброволци от община Никола Козлево, водени от кмета Ешреф Реджеб, се включиха в почистването и отстраняването на щетите след взрива от дерайлиралия влак в Хитрино. Сформираната специално за целта доброволческа група съдейства за разполагането на фургоните за временно...

title: Над 30 доброволци от община Никола Козлево участват в почистването и отстраняването на щетите в Хитрино

maintext:
Над 30 доброволци от община Никола Козлево, водени от кмета Ешреф Реджеб, се включиха в почистването и отстраняването на щетите след взрива от дерайлиралия влак в Хитрино.
Сформираната специално за целта доброволческа група съдейства за разполагането на фургоните за временно настаняване и разчисти една от най-пострадалите части на селото - пред сградата на кметството и фурната, където загина младо семейство при взрива, избухнал рано сутринта на 10-ти декември. "
Кметът Реджеб благодари на всички, които се включиха в разчистването на селото, като добави:
В дни на такова огромно нещастие имаме дълг към хората на Хитрино. Нашата цел е да помогнем с каквото можем за по-бързото възстановяване на щетите и преодоляването на последствията от тази трагедия. Затова беше сформирана доброволческата група. Ще работим и през почивните дни, за да може животът в Хитрино по-бързо да се нормализира .